google/wiki40b huggingface dataset:
Yrsa - den glemte dronningen

Yrsa - den glemte dronningen er en frittstående kjærlighetsroman skrevet av Margit Sandemo og utgitt av Schibsted Forlag i 2008. Boken handler om den vakre dronning Yrsa, som både var dronning i Sveariket og Daneriket ca. 500 e.Kr. Historien er oppdiktet, men bygger på legenden om hvordan hun fikk barn med sin far og hvordan hun ble gift med to konger.
Raidió Teilifís Éireann

Historie

Selv om dagens kringkastingsselskap ble etablert 1. juni 1960, har offentlig kringkasting lang historie på Irland. De første offentlige radiosendingene startet fra Dublin i januar 1926 gjennom kanalen 2RN. Kanalen skiftet senere navn til Radio Éireann (Radio Irland) og ble drevet som en egen avdeling i det irske post- og telegrafdepartementet. Radioens ansatte var ansatte av den irske regjeringen og ble ansett som offentlige tjenestemenn. I 1950 var Radio Éireann en av de 23 europeiske kringkastingsselskapene som grunnla Den europeiske kringkastingsunion (EBU).
Mens Irland var tidlig ute på radiofronten, kom landet relativt sent i gang med tv-sendinger. På tampen av 1950-årene kom de første prøvesendingene med fjernsyn så smått i gang, og først på nyttårsaften 1961 startet Telefís Éireann (Televisjon Irland) med faste sendinger. Dette var halvannet år etter norske NRK Fjernsynet, som også var sent ute i europeisk sammenheng.
Fjernsynets kommende inntog førte til endringer i organiseringen av Radio Éireann. En ny kringkastingslov trådte i kraft 1. juni 1960 og opprettet et nytt selvstendig kringkastingsselskap uavhengig av regjeringen og postdepartmentet. Det nye selskapet fikk også navnet Radio Éireann, og den eksisterende radiotjenesten Radio Éireann ble overført til det nye selskapet. Fjernsynet Telefís Éireann ble en egen avdeling.
I 1966 ble selskapets offisielle navn endret fra Radio Éireann til Radio Telefís Éireann, forkortet RTÉ. En ny kringkastingslov i 2009 endret navnet til dagens Raidió Teilifís Éireann, som er i henhold til korrekt irsk rettskriving.
Pedro Álvares Cabral

Bakgrunn

Han var av gammel adelsslekt. Han var tredje sønn av Fernão Cabral, guvernør av Beira og av festningen Belmonte, og hans hustru Isabel Gouvea. 
I 1478 kom den da tolv år gamle til kong Afonso Vs hoff, der han fikk en gedigen utdannelse. Hans senere utnevnelse til øverstkommanderende for landets annen India-reise gir grunn til å anta at han hadde ervervet store kunnskaper innen navigasjon, astronomi og geografi.

Oppdagelses- og handelsferd

Den 9. mars 1500 forlot han Portugal med en flåte på 13 skip og et mannskap på 1500 for å seile samme rute som Vasco da Gama til India. På veien til Kapp det gode håp la han kursen lenger mot sørvest enn da Gama gjorde. første påskedag 22. april i år 1500 steg det opp fra horisonten et fjell som han kalte «Monte Pascoal» (fra portugisiske Páscoa, påske). Cabral styrte mot fjellet, og dagen etter kunne han gå i land og etablerte en havn for skipene sine i Porto Seguro. Ettersom han trodde han hadde oppdaget en øy, kalte det nye landet for «Det sanne korsets øy» (Ilha da Vera Cruz) og erklærte det som portugisisk område. 
Cabral sendte ett av skipene tilbake til Portugal for å fortelle om funnet, mens resten av skipene fortsatte ekspedisjonen sørøstover den 3. mai. Ved Kapp det gode håp kom ekspedisjonen ut for en storm, noe som førte til at fire skip, blant annet skipet med oppdager og kaptein Bartolomeu Dias, gikk ned i uværet. Et femte skip ble skilt fra de andre i det dårlige været og var blitt drevet ut i Det indiske hav. På sin ferd nordover havet i forsøket på å finne veien til India på egen hånd, oppdaget skipet en øy som senere ble kjent under navnet Madagaskar. Skipets kaptein var Diogo Dias, Bartolomeu Dias' bror. 
Cabral fortsatte til India. Flertallet av flåtens skip var tatt av havet eller blitt skilt fra ekspedisjonen og seilte hjem, og bare fire av de opprinnelige 13 skipene nådde India. I Calicut på Indias vestkyst oppstod det kulturelle problemer. Tolkene han engasjerte ved fremkomsten viste seg å være lav av lav kaste, noe som fiorulempet handelsmennene i Calicut. Etter ti uker hadde Cabral bare klart å laste to av sinw fartøy med krydder. Han la da uten videre la beslag på et fullastet arabisk handelsfartøy, senket en rekke abdre skip og begynte å bombardeea byen med sitt fartøysartilleri. Portugiserne seilte deretter til den med Calicut rivaliserende og nærliggende byen Cochin. For å handle med pepper og annet krydder etablerte han en handelsstasjon i Cochin. 
I de muslimske østafrikanske havnebyene hadde han møtt mye fiendtlighet. Bare i Malindi i Øst-Afrika og i den indiske byen Cochin hadde han funnet velvilje. De fire skipene vendte tilbake til Portugal i 1501, med mye rikdommer, men med mistrøstige meldinger om den rådende situasjonen. 
Cabrals reise overbeviste de portugisiske myndigheter om at de måtte ta kontroll dersom de skulle greie å beholde den lukrative handelsruten, og sendte året etter en krigsflåte på 20 skip under ledelse av Vasco da Gama for å rydde opp.  
Cabral ble gravlagt i et kloster, Convento da Graça i Santarém i Portugal i 1520.
Tråante 2017

Tråante 2017 var en feiring av 100-årsjubileet for samefolkets første landsmøte i Trondheim som åpnet 6. februar 1917, dagen som senere har blitt Samenes nasjonaldag. Byen Trondheim heter «Tråante» på sørsamisk.
Feiringen startet med ei jubileumsuke i Trondheim i februar 2017, og ble markert med ulike arrangementer gjennom hele året. Feiringa involverte kultur, idrett, religion, utdanning, forskning, næring, naturressurser og politikk. Det var Sametinget, Sør-Trøndelag fylkeskommune, Nord-Trøndelag fylkeskommune og Trondheim kommune som hadde gått sammen om jubileet. I tillegg til å markere 100-årsjubileet, var målet med Tråante 2017 å formidle kunnskap om samene, samisk kultur og samisk historie i Norge, Sverige, Finland og Russland. Prosjektleder for Tråante 2017 var Ida Marie Bransfjell.

Aktiviteter

NTNU Vitenskapsmuseet viste utstillingen «Hvem eier historien?» fra 5. februar 2017 og ut året. Her ble det vist funn som dokumenterer samisk tilstedeværelse i Sør-Norge tilbake til 800-tallet. Utstillingen ble til i et samarbeid mellom Vitenskapsmuseet, Saemien Sijte, Rørosmuseet og Gudbrandsdalsmusea avdeling Lesja. Frøyningsfjelltromma ble også stilt ut her, for første gang i Norge siden 1723. 
I forbindelse med 100-årsjubileet utga Norges Bank i februar 2017 en 20-kronersmynt med samisk motiv. Kunstneren Annelise Josefsen vant i 2016 en konkurranse om utformingen av denne mynten.
Posten Norge lanserte 30. januar 2017 to frimerker som markering av 100-årsjubileet. Frimerkets motiv var utformet av kunstneren Astrid Båhl, som også har designet det samiske flagget. Motivene på frimerkene er Sametingsbygningen, det samiske flagget og et portrett av Elsa Laula Renberg.
På Samefolkets dag, 6. februar 2017, ble det innviet et samisk alter i Nidarosdomen. Alteret er utformet av kunstneren Folke Fjällström, som vant en utsmykkingskonkurranse om oppdraget i mars 2015. Alteret er laget i oljet bjørk, prydet med samisk ornamentikk. Midt på alteret står en treskulptur som er 85 cm høy. Hele alteret har en høyde på 2,35 meter.
Godseier og proprietær

Proprietær som substantiv og adjektiv

Proprietær i landbrukssammenheng er et substantiv, og må ikke forveksles med adjektivet proprietær, som har samme etymologiske opprinnelse, men brukes i en annen betydning (eks. i proprietær programvare).
Høyesteretts kjæremålsutvalg

Høyesteretts kjæremålsutvalg var en domstol som eksisterte frem til innføringen av tvisteloven 1. januar 2008. Selv om det var en egen domstol utgjorde det ingen egen instans; enten ble en sak avgjort av Kjæremålsutvalget eller så ble den avgjort av Høyesterett. Kjæremålsutvalget var skiftevis besatt av tre høyesterettsdommere utnevnt av høyesterettsjustitiarius. Kjæremålsutvalgets viktigste avgjørelser ble publisert i Norsk Retstidende.
I straffesaker som var anket fra lagmannsretten og i sivilrettslige saker hvor anken gjaldt en formuesverdi under kr 100 000, krevdes Kjæremålsutvalgets samtykke for at saken kunne behandles i Høyesterett. Ellers hadde Kjæremålsutvalget adgang til å avvise anker blant annet dersom det fant det åpenbart at anken ikke vil føre frem.
Kjæremålsutvalget var også siste instans ved avgjørelsen av kjæremål.
Etter tvistelovens ikrafttredelse 1. januar 2008 endret Høyesteretts kjæremålsutvalg navn til Høyesteretts ankeutvalg, ettersom begrepet kjæremål ved den nye loven bortfalt til fordel for begrepet anke.
Xiangtan (Xiangtan)

Xiangtan (kinesisk: 湘潭县; pinyin: Xiāngtán Xiàn) er et fylke i provinsen Hunan i Folkerepublikken Kina. Det ligger i byprefekturet Xiangtan.
Befolkningen var på 1 130 566 innbyggere i 1999.

Samferdsel

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Aten-asteroide

Aten-asteroider er en gruppe jordnære objektet oppkalt etter den første oppdagede asteroiden i gruppen, 2062 Aten. Definisjonen på en Aten-asteroide er at den har en store halvakse mindre enn én astronomisk enhet (AU). Aten-asteroider trenger likevel ikke ha hele banen innenfor jordbanen; nesten alle Aten-asteroidene har aphelium større enn én AU. Aten-asteroider med en med aphelium innenfor jordbanen blir kalt Apohele-asteroider. I september fantes det 13 objekt som tilhørte eller mistenktes å tilhøre denne gruppen, sammenlignet med 474 Aten-asteroider.
For en kort tidsperiode ved slutten av 2004, så det ut til at Aten-asteroiden 99942 Apophis kunne komme til å slå ned på jorda i år 2029, men senere observasjoner utelukket denne muligheten.
Grand-Goâve

Grand-Goâve er en by i departementet Ouest i Haiti. Den hadde i 2012 en beregnet folkemengde på 29 827, med 130 264 i kommunen med samme navn.
Byen er en av de eldste i landet, og navnet Goâve ble gitt av de lokale indianerne. Spanjolene kalte den Aguava ved slutten av 1500-tallet. Etter at Frankrike ble kolonimakten ble byen delt i to halvdeler; Grand-Goâve og Petit-Goâve.
Under jordskjelvet i Haiti i januar 2010 ble byen hardt rammet.
Olav Starheim

Utdanning

Starheim er utdannet ved Statens kunstakademi (Oslo) under Aage Storstein og Reidar Aulie 1958-62 og under Alexander Schultz 1965-66, og ved Kunstakademiet i København 1963-64 under Niels Lergaard.

Stipender, reiser og utenlandsopphold

Stipend fra Fondet for dansk-norsk samarbeid 1963; Hans Ødegaards legat 1964; Videreutdanningsstipend 1967; 3,%-fondets stipend 1976; Statens materialstipend 1978; Ruth og Alf Lundebys legat 1981; Statens 3-årige arbeidsstipend 1983–85; Studiereiser til Italia sommeren 1959 og februar 1964; Frankrike 1967.

Stillinger, medlemskap og verv

Stemmerett Bildende Kunstneres Styre, styremedlem 1976-78; Medlem Unge Kunstneres Samfunn, styremedlem 1970–72; Landsforeningen Norske Malere; Bildende Kunstnere Hedmark; Styremedlem Norske Billedkunstneres Fagorganisasjon.
Pokémon Platinum

Historie og Features

Historien i Pokémon Platinum er ganske lik den i Diamond og Pearl. Team Galactics leder er ufornøyd med verdenen, og kaller den inkompetent. Han ønsker en verden uten ånder, og prøver å ødelegge den vanlige verdenen for å lage en ny med hjelp av Dialga og Palkia. Dette mislykkes, og han blir kidnappet av Giratina. Spilleren spiller som Lucas eller Dawn.

Distortion World

Distortion World er et nytt sted i Pokémon Platinum, der du kan fange Giratina. Distortion World er en parallell dimensjon til Pokémon-verdenen, og er der for å støtte den. Det er et sted der tyngdekraften er ustabil, og alt flyter rundt. Den eneste pokémonen som er der er Giratina, herskeren over stedet. Giratina har evnen til å reise mellom verdenene. I filmen Pokémon: Giratina og himmelkrigeren, prøver den onde Zero å overta kraften til Giratina, for å kunne dra til Distortion World når han ønsker.

Wi-Fi Plaza

Wi-Fi-Plaza er også et nytt sted i Pokémon Platinum. Der er man sammen med andre spillere fra hele verden, spiller mini-spill og snakker sammen. Man får også et instrument når en entrer stedet som lager lyder. Det finnes flere forskjellige instrumenter, så alle får et ulikt. Inngangen er i kjelleren i alle Poké-sentere og det krever Wi-Fi tilkobling.

Battle Frontier

Battle Frontier er et sted der en kan slåss for å oppnå BP (Battle Points).
Graset er grønt for æille

Graset er grønt for æille er en samleplate med Alf Prøysen, utgitt på 3 LP-plater av den norske Bokklubben i 1980. Albumet ble gjenutgitt på CD i 1993.
Chung Hua-universitetet

Chung Hua-universitetet (中華大學; Tongyong Pinyin: Jhōnghuá Dàsyué; Hanyu Pinyin: Zhōnghuá Dàxúe; Wade-Giles: Chung-hua ta-hsüeh; Zhuyin: ㄓㄨㄥ ㄏㄨㄚˊ ㄉㄚˋ ㄒㄩㄝˊ; forkortet CHU) er et delstatseid forskningsuniversitet med hovedcampus i Hsinchu i Taiwan i Republikken Kina.
Ji (Linfen)

Ji (kinesisk: 吉县; pinyin: Jí Xiàn) er et fylke i provinsen Shanxi i Folkerepublikken Kina. Det er del av byprefekturet Linfen.
I 1999 var folketallet på 100 778 innbyggere.

Kulturminner

Det paleolittiske Shizitan-funnstedet (Shizitan yizhi, 柿子滩遗址) ble i 2001 oppført på Folkerepublikken Kinas liste over kulturminner.
H.C. Andersen-slottet

Kunstindustrimuseet

Det var i denne bygningen at Kunstindustrimuseets første samling ble bygget opp med blant annet omfattende innkjøp på Verdensutstillingen i Paris 1900 av art nouveau-gjenstander og med kunsthåndverk utformet av danske kunstnere som Thorvald Bindesbøll, Effie Hegermann-Lindencrone, Arnold Krog, Herman A. Kähler, Johan Rohde, Harald Slott-Møller og Jens Ferdinand Willumsen.

Om bygningen

«Slottet» er oppført som en firefløyet bygning med en indre, overdekket gård eller vestibyle med overlys. Murene er i røde mursten med dekorative detaljer i sandsten og taktekking av skifer. Innvendig har bygningen i store trekk bevart den opprinnelige planen og en stor del av sine opprinnelige overflater og utsmykning. «Slottet»s praktrom er vestibylen med rundbuede «arkadeganger» i sidene og en lang rekke oppbyggelige setninger på sorte stenplater hele veien rundt.

Senere bruk

Etter at Kunstindustrimuseet flyttet til Frederiks hospital i Bredgade i 1926 ble bygningen benyttet til en rekke forskjellige formål, bl.a hovedkontor for De Forenede Bryggerier, Gymnastikinstitut, Officersforening og Garnisonsbibliotek. Tivoli overtok den i 1978 og ga den sitt nåværende navn. En sidefløy huser i dag Tivoligardens kaserne.
Cheshire

Historie

Vilhelm Erobreren gjorde Cheshire til et palatinatsgrevskap, styrt av jarlen av Chester. I Domesday Book omtales Cheshire som et mye større grevskap enn det er i dag. Den nordlige grensen gikk ved elven Ribble, og flere områder nord for elven Mersey var dermed tatt med i Cheshire. 
I 1182 ble områdene nord for Mersey overført til det nye grevskapet Lancashire, og senere ble to steder, Atiscross og Exestan, del av Wales. 
Grevskapet hadde sitt eget parlament, og ble ikke representert i det engelske parlamentet før i 1541. Først i 1830 ble de siste av privilegiene som palatinatstatus innebar fjernet, og Cheshire kalles fortsatt formelt et palatinatsgrevskap selv om dette ikke lenger har noen praktisk betydning.
I 1974, da det ble gjennomført en reform av lokaladministrasjonene i England, ble noen områder nær grensen til Lancashire del av de ny grevskapene Stor-Manchester og Merseyside. Samtidig ble Warrington og omegn tilbakeført til Cheshire fra Lancashire.
De urbane områdene Halton og Warrington ble selvstyrte enheter 1. april 1998, men er fortsatt del av det seremonielle grevskapet, og har felles brannvesen og politimyndighet. 
En folkeavstemning om endringer i lokalstyret skulle avholdes i 2004, men ble avlyst.
Salem kjernekraftverk

Salem kjernekraftverk er et kjernekraftverk som produserer elektrisk kraft i Salem County ved Delawarebukten vest i delstaten New Jersey i det østlige USA. Dets reaktorer ble godkjent for igangsetting i hnhv 1977 og 1981. Installert maksimal effekt er 2 342MW. Årsproduksjonen i 2007 var på om lag 18,83 TWh elektrisk kraft.
Anlegget eies av PSEG Nuclear og Exelon Corporation. Det har i alt to reaktorer som er i operativ drift, hver med maksimalt ca. 1 150 MW effekt. Etter dagens konsesjoner skal reaktorenes produksjon opphøre i hnhv 2016 og 2020. Skuespilleren Bruce Willis arbeidet som vakt ved anlegget før han slo inn på en profesjonell skuespillerkarriere.
Winterland Ballroom

Winterland Ballroom var mellom 1967 og 1978 et konsertlokale i San Francisco i California, beliggende på hjørnet av Post Street og Steiner Street.

Historie

Bygningen erstattet en tidligere teaterbygning som hadde blitt reist umiddelbart etter jordskjelvet i San Francisco 1906. I sin daværende form åpnet den 29. juni 1928 med navnet New Dreamland Auditorium som en skøytebane. I løpet 1930-tallet fikk anlegget navnet Winterland og kunne konverteres til en publikumsarena med plass til 5 400 tilskuere. Den hadde også forestillinger innen opera, boksing og tennis.
Bygningen ble revet i 1985 og i dag ligger en boligbygning med utleieleiligheter på tomten.

Konsertlokale

Særlig på 1960-tallet ble lokalene benyttet til konserter, og fra 1971 var det utelukkende en konsertarena. Etter at Fillmore West ble lagt ned samme år, var det arrangementer i Winterland hver helg. En rekke kjente artister har opptrådt her, blant andre: Jefferson Airplane og Paul Butterfield Blues Band som åpnet stedet som konsertarena, Bruce Springsteen, The Rolling Stones, The J.Geils Band, The Who, Queen, Boston, Cream, Yes, Kiss, The Doors, Jimi Hendrix, Led Zeppelin, Steppenwolf, Lynyrd Skynyrd, Styx, The Allman Brothers Band, Grateful Dead, The Band, Jethro Tull, Pink Floyd, Rush, Electric Light Orchestra, Genesis, Jefferson Airplane, Traffic, Golden Earring, Grand Funk Railroad, Humble Pie, Bob Seger and the Silver Bullet Band, Emerson, Lake & Palmer, Sha Na Na, Loggins and Messina, The Jimi Hendrix Experience, Lee Michaels, Heart, Journey, Deep Purple og Elvis Costello. 
Peter Frampton spilte inn deler av sitt fjerde beste solgte album, Frampton Comes Alive! i Winterland. Grateful Dead gjorde Winterland til sin hjemmebase, og The Band hadde sin berømte avskjedskonsert på Winterland Thanksgiving-dagen 1976. Denne konserten, hvor en rekke kjente artister, blant dem Neil Young, Eric Clapton, Bob Dylan og Joni Mitchell deltok, ble filmet av Martin Scorsese og vist på kinoer som The Last Waltz. Winterland var også arena for Sex Pistols' avskjedskonsert 14. januar 1978.

Innspillinger fra Winterland

Følgende filmer og album ble helt eller delvis innspilt på Winterland Ballroom:
Vikebukt

Vikebukt er ei bygd i Vestnes kommune i Møre og Romsdal, langs E136. Postnummeret til bygda er 6392 Vikebukt og per 1. januar 2011 hadde 653 personer denne postadressen. Vikebukt grenser til bygdene Gjermundnes og Daugstad med broforbindelse til kommunesenteret Helland. Nærmeste by er Molde som ligger på andre siden av fjorden, samt Ålesund og Åndalsnes ca en times kjøring i begge retninger. Ved Tresfjordbrua er det småbåthavn og badeplass.

Kommunikasjon

Vikebukt inngikk til 1993 som en del av fergesambandet Molde–Vestnes–Vikebukt. Der fergen tidligere krysset Tresfjorden, er den nå erstattet med Tresfjordbrua som binder Vikebukt og Helland sammen. Veien gjennom Vikebukt omtales som Eksportvegen og binder Ålesunds regionen med trafikken inn og ut av fylket.

Skoler

Etter at den kommunale skolen ble lagt ned, ble Vike Montessoriskule stiftet i 2013 som er en privat Montessoriskole. Du har også Gjermundnes vgs som tilbyr videregående opplæring i naturbruk, mekaniske fag og allmennfaglig påbygging.

Kirker

I 1970 ble Vike kirke (Vestnes) bygget med tilhørende kirkegård.

Historie

Vikebukt har hatt bosettelse siden vikingtiden med spor i dag fra en rekke gravrøyser som man kan besøke i hele området. Neskongen Gjermund bodde på Gjermundnes gård i vikingtiden.

Gravrøyser

I Vikebukt finnes gravrøyser som arkeologer har tidfestet til å sannsynligvis stamme fra jernalderen eller vikingtida. I 2004 ble det funnet en kvinnegrav datert til vikingtid nær Vike kirke. Graven inneholdt en god del perler og smykkestener av blant annet rav. Håndteiner og annet veveutstyr og typiske kvinneredskap ble funnet i graven. En kunne stadfeste at dette var en båtgrav etter utformingen på graven å dømme. Det ble videre konstatert at graven var en branngrav. Funnet som ble omtalt endel i arkeologiske tidsskrifter og i lokalpressen fikk navnet «Husfrua på vike». Arkeologene kunne se ut fra funnet at det må ha vært en kvinne av høyere ættestatus som hadde fått sitt gravminne der.

Storgårder

Gjermundnes var en storgård, med røtter langt bakover. I vikingtiden var det neskongen Gjermund som bodde på gården. På 1500-tallet var gården under Giskegodset. Senere, tidlig på 1600-tallet, holdt futen til på gården. I dag er gården museum som driftes av Landbruksmuseet for Møre og Romsdal.
Tomtvika

Tomtvika er en 1,5 km lang bukt nordvest i Wedel Jarlsberg Land på Spitsbergen, Svalbard. Bukta er avgrenset av Straumneset i vest og av Lognedalsflya i øst. Bukta og Straumeneset ligger ved enden av Lognedalen som fører elva Logna. Straumholmane ligger som en avgrensning av bukta til vern mot havet. Høyeste nivå på kysten her er bare 12 meter.
I botnen av bukta ligger restene av to russiske pomor-fangsthytter fra 1800-tallet, og et russisk-ortodoks russekors (pomorkors). Det er også en gravplass her, og ulike spredte kulturminner.
Litt nord i Dunderbukta ligger en tidligere fangsthytte Ibistasjon) ved stranden - ved Beisodden under fjellet Dundrabeisen (436 moh.).
Området tilhører Sør-Spitsbergen nasjonalpark.
Gladiolus Storband

Gladiolus Storband er et storband fra Steinkjer. Bandet har vanlig storbandbesetning, består av 20 musikere med Tor Schei som musikalsk leder. Bandet ble etablert mot slutten av 1960-tallet som Sparbu storband, men ifølge protokoller skjedde den offisielle stiftelsen i 1973. Etter en navnekonkurranse på slutten av 1970-tallet førte til navnet Gladiolus storband. Etter en tung start tok Bjarne Tinglum initiativ i 1976 og fikk Sparbu Storband atter i gang, etter å ha engasjert 5-6 utenbygds musikere for å få til full besetning. Olaus Oppheim var musikalsk leder. Bandets første opptreden var på Hansen-ballet på i starten av 1977. I 1979 ble Jan Hartvig Henriksen leder.
De siste årene har Gladiolus Storband etablert seg som en egen liten kulturinstitusjon i Steinkjer. Bandet har de siste 10 år vært fast leverandør av åpningskonserten til Det Store Kaffeslabberaset i regi av Café Madam Brix og har årlig konserter ved Kulturpuben Vårt Hjem.

I tillegg til en full storbandbesetning har Gladiolus Storband knyttet til seg flere lokale vokalister. Gladiolus Storband har også hatt samarbeid med en rekke etablerte musikere som f.eks. John Pål Inderberg, Eirik Hegdal, Ann Kristin Andersson og Paal Flaata. Gladiolus Storband har de siste årene også hatt samarbeid med lokale kor, spesielt Steinkjer kammerkor og Steinkjer blandakor.

I 2013 feirer Gladiolus Storband 40-årsjubileum, noe som bl.a. markeres med storproduksjonen "Future of the Past" - et samarbeid med avgangsstudenter ved multimedielinjen, Høgskolen i Nord-Trøndelag.
Huanggang kullkraftverk

Huanggang kullkraftverk er et kullkraftverk i provinsen Hubei, i det sentral-sørlige Kina. Det har en installert produksjonskapasitet på 1.200 MW.
LOS

Om selskapet

Selskapet har 110 ansatte og omsatte for 3,092 milliarder kroner i 2016. Hovedkontoret ligger i Kristiansand med regionkontorer i Arendal og Lysaker utenfor Oslo. Selskapet har også tilstedeværelse i Flekkefjord og på Evje.

Samarbeidspartnere

LOS er samarbeidspartner med blant annet OBOS, Norsk Sykepleierforbund, Coop, NAF, Sørlandets Boligbyggelag, Arendal Boligbyggelag og Norsk Industri. Disse anbefaler LOS som strømleverandør overfor sine medlemmer.